CELEX: 32005R1065
Language: hu
Date: 2005-07-06
Title: A Bizottság 1065/2005/EK rendelete (2005. július 6.) a német intervenciós ügynökség birtokában lévő árpa kivitelére vonatkozó folyamatos pályázati eljárás meghirdetéséről

7.7.2005   
            
            
               HU
            
            
               Az Európai Unió Hivatalos Lapja
            
            
               L 174/48
            
         A BIZOTTSÁG 1065/2005/EK RENDELETE
   (2005. július 6.)
   a német intervenciós ügynökség birtokában lévő árpa kivitelére vonatkozó folyamatos pályázati eljárás meghirdetéséről
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a gabonafélék piacának közös szervezéséről szóló 2003. szeptember 29-i 1784/2003/EK tanácsi rendeletre (1) és különösen annak 6. cikkére,
   mivel:
   
               (1)
            
            
               A 2131/93/EGK bizottsági rendelet (2) megállapítja az intervenciós ügynökségek birtokában levő gabonafélék értékesítésére alkalmazandó eljárást és feltételeket.
            
         
               (2)
            
            
               A 3002/92/EGK bizottsági rendelet (3) megállapítja az intervencióból származó termékek felhasználásának és/vagy rendeltetési helyének igazolására vonatkozó közös részletes szabályokat.
            
         
               (3)
            
            
               Tekintettel a piac jelenlegi állapotára szükségesnek mutatkozik megnyitni egy folyamatos pályázati eljárást a német intervenciós ügynökség birtokában levő 300 000 tonna árpa kivitelére.
            
         
               (4)
            
            
               Sajátos szabályokat kell rögzíteni a műveletek rendszerességének és azok ellenőrzésének biztosítása érdekében. E célból olyan biztosítékrendszert kell előírni, amely biztosítja a kívánt célok megvalósítását anélkül, hogy a gazdasági alanyokra aránytalan terhet róna. Erre tekintettel szükségesnek mutatkozik mentességet biztosítani egyes szabályok, különösen a 2131/93/EGK rendelet alól.
            
         
               (5)
            
            
               Az újrabehozatal megelőzése érdekében a jelen rendelettel megnyitott pályázati eljárás keretében történő kivitelt meghatározott harmadik országokra szükséges korlátozni.
            
         
               (6)
            
            
               Tekintettel a rendszer működtetésének korszerűsítésére szükségesnek mutatkozik előírni a Bizottság által igényelt információk elektronikus úton való továbbítását.
            
         
               (7)
            
            
               A jelen rendeletben foglalt rendelkezések összhangban vannak a Gabonapiaci Irányítóbizottság álláspontjával,
            
         ELFOGADTA EZT A RENDELETET:
   1. cikk
   A német intervenciós ügynökség folyamatos pályázati eljárást nyit meg az általa tárolt árpa kivitelére a 2131/93/EGK rendeletben rögzített feltételek szerint, amennyiben a jelen rendelet eltérően nem rendelkezik.
   2. cikk
   A pályázati felhívás 300 000 tonna árpa maximális mennyiségre vonatkozik, harmadik országokba irányuló exportra, kivéve Albániát, az Amerikai Egyesült Államokat, Bulgáriát, Boszniát és Hercegovinát, Horvátországot, Kanadát, Macedónia volt Jugoszláv Köztársaságot, Mexikót, Liechtensteint, Romániát, Svájcot valamint Szerbiát és Montenegrót (4).
   3. cikk
   (1)   A jelen rendelet alapján megvalósuló exportra semmiféle visszatérítés, exportadó, illetve havi növekmény nem alkalmazandó.
   (2)   A 2131/93/EGK rendelet 8. cikkének (2) bekezdése nem alkalmazandó.
   (3)   A 2131/93/EGK rendelet 16. cikkének harmadik albekezdésében foglaltaktól eltérően a kivitelért fizetendő ár az az ár, amely az ajánlatban szerepel, havi emelés nélkül.
   4. cikk
   (1)   A kiviteli engedélyek a 2131/93/EGK rendelet 9. cikkének értelmében kiadásuk napjától az azt követő negyedik hónap végéig érvényesek.
   (2)   A jelen rendelettel megnyitott pályázati eljárás keretébenaz benyújtott ajánlatokhoz nem szükséges mellékelni a 1291/2000/EK bizottsági rendelet (5) 49. cikkén alapuló kiviteli engedély iránti kérelmet.
   5. cikk
   (1)   A 2131/93/EGK rendelet 7. cikk (1) bekezdésében foglaltaktól eltérően az első részleges pályázati felhívásra szóló ajánlatok beérkezésének határideje 2005. július 14., 9 óra (brüsszeli idő szerint).
   A további részleges pályázati felhívások esetében az ajánlatok beérkezésének határideje csütörtökönként 9 óra (brüsszeli idő szerint), 2005. július 21., 2005. augusztus 4., 2005. augusztus 18., 2005. szeptember 1., 2005. november 3., 2005. december 29., 2006. április 13., 2006. május 25. és 2006. június 15. kivételével, amely hetek folyamán nem kerül sor pályázatok elbírálására.
   Az utolsó részleges pályázati felhívásra szóló ajánlatok beérkezésének határideje 2006. június 22., 9 óra. (brüsszeli idő szerint).
   (2)   Az ajánlatokat a német intervenciós ügynökséghez kell benyújtani, amelynek címe a következő:
   
               Bundesanstalt für Landwirtschaft und Ernährung (BLE),
            
         
               Deichmannsaue 29
            
         
               D-53179 Bonn
            
         
               Fax: (49-228) 68 45 39 85
            
         
               (49-228) 68 45 32 76
            
         6. cikk
   Az intervenciós ügynökség, a tárolást végző szervezet és a pályázat nyertese, ez utóbbi erre vonatkozó kérelme esetén és közös megegyezés alapján, a pályázat nyertesének választása szerint akár a raktárból való kiléptetés előtt, akár a kiléptetéskor, ellenőrző mintákat vételeznek, legalább 500 tonnánként egy mintavétel sűrűséggel, és elemzik azokat. Az intervenciós ügynökséget meghatalmazott is képviselheti, feltéve, hogy az nem azonos a tárolást végző szervezet képviselőjével.
   Az ellenőrző minták vételét és azok elemzését a pályázat nyertese által jelzett kérés napjától számított hét munkanapon belül kell lebonyolítani, illetve három munkanapon belül, ha a mintavétel a raktárból való kiléptetéskor történik.
   Az elemzések eredményeit, véleményeltérés esetén, elektronikus úton meg kell küldeni a Bizottságnak.
   7. cikk
   (1)   A pályázat nyertesének el kell fogadnia a szállítmányt, úgy, ahogy van, amennyiben a mintákon elvégzett elemzések végeredménye szerint a minőség:
   
               a)
            
            
               jobb, mint a pályázati felhívásban szereplő;
            
         
               b)
            
            
               felülmúlja az intervenció keretében minimálisan megkövetelt minőséget, de gyengébb, mint a pályázati felhívásban szereplő minőség, ugyanakkor az eltérés az alábbi határértékeken belüli:
               
                           —
                        
                        
                           1 kilogramm/hektoliter a fajsúly tekintetében, amely azonban nem lehet kevesebb hektoliterenként 75 kilogrammnál,
                        
                     
                           —
                        
                        
                           egy százalékpont a nedvességtartalom tekintetében,
                        
                     
                           —
                        
                        
                           0,5 százalékpont a 824/2000/EK bizottsági rendelet (6) mellékletének B.2 és B.4 pontjában említett idegenanyag-tartalom tekintetében, valamint
                        
                     
                           —
                        
                        
                           0,5 százalékpont a 824/2000/EK bizottsági rendelet mellékletének B.5 pontjában említett idegenanyag-tartalom tekintetében, a káros magvak és az anyarozs megengedett százalékos arányának változatlansága mellett.
                        
                     
         (2)   Ha a mintákon elvégzett elemzések végeredménye szerint a minőség felülmúlja az intervenció keretében minimálisan megkövetelt minőséget, de gyengébb, mint a pályázati felhívásban szereplő minőség, és az eltérés az (1) bekezdés b) pontjában meghatározottnál nagyobb mértékű, a pályázat nyertese:
   
               a)
            
            
               vagy elfogadhatja a szállítmányt úgy, ahogy van;
            
         
               b)
            
            
               vagy visszautasíthatja a kérdéses szállítmány átvételét.
            
         Az első albekezdés b) pontjában említett esetben a pályázat nyertese a kérdéses szállítmánnyal kapcsolatos valamennyi kötelezettsége alól – a garanciákat is ideértve – csak azt követően mentesül, hogy az I. mellékletben szereplő formanyomtatvány útján haladéktalanul tájékoztatta a Bizottságot és az intervenciós ügynökséget.
   (3)   Ha a mintákon elvégzett elemzések végeredménye szerint a minőség gyengébb, mint az intervenció keretében minimálisan megkövetelt minőség, a pályázat nyertese nem veheti át a kérdéses szállítmányt. A kérdéses szállítmánnyal kapcsolatos valamennyi kötelezettsége alól – a garanciákat is ideértve – csak azt követően mentesül, hogy az I. mellékletben szereplő formanyomtatvány útján haladéktalanul tájékoztatta a Bizottságot és az intervenciós ügynökséget.
   8. cikk
   A 7. cikk (2) bekezdés első albekezdés b) pontjában, illetve (3) bekezdésében említett esetekben a pályázat nyertese az intervenciós ügynökségtől egy másik, az előírtnak megfelelő minőségű szállítmány árpa többletköltségek nélküli átadását kérheti. Ez esetben a biztosíték felszabadítására nem kerül sor. A szállítmány behelyettesítésének legfeljebb három napon belül meg kell történnie azt követően, hogy a pályázat nyertese azt kérte. A pályázat nyertese erről haladéktalanul tájékoztatja a Bizottságot, az I. mellékletben szereplő formanyomtatvány útján.
   Ha a pályázat nyertese a szállítmány kicserélésére vonatkozó kérés napjától számított legfeljebb egy hónapon belül, a szállítmányok többszöri cseréje eredményeképpen sem kapott az előírt minőségnek megfelelő szállítmányt, akkor minden kötelezettsége alól mentesül, a garanciákat is beleértve, miután az I. mellékletben szereplő formanyomtatvány útján haladéktalanul tájékoztatta a Bizottságot és az intervenciós ügynökséget.
   9. cikk
   (1)   Abban az esetben, ha az árpa raktárból való kiléptetése a 6. cikkben említett elemzések eredményeinek ismertté válását megelőzően megtörténik, a szállítmány átvételétől kezdődően minden kockázatot a pályázat nyertese visel. A fent írtak ugyanakkor nem érintik a pályázat nyertesét a tárolást végzővel szemben megillető jogorvoslati lehetőségeket.
   (2)   A 6. cikkben meghatározott mintavételekkel és elemzésekkel kapcsolatos költségek – kivéve a 7. cikk (3) bekezdésében említetteket – az EMOGA-t terhelik, 500 tonnánként egy elemzés erejéig, az átrakodás költségeit leszámítva. Az átrakodás és a pályázat nyertese által kért esetleges kiegészítő elemzések költségei ez utóbbit terhelik.
   10. cikk
   A 3002/92/EGK bizottsági rendelet 12. cikkében foglaltaktól eltérően az árpa e rendelet szerinti eladásával kapcsolatos dokumentumoknak, és különösen a kiviteli engedélynek, a 3002/92/EGK rendelet 3. cikk (1) bekezdés b) pontja szerinti kiadási bizonylatnak, az export-nyilatkozatnak, valamint adott esetben a T5 formanyomtatványnak, tartalmazniuk kell a II. mellékletben szereplő bejegyzések valamelyikét.
   11. cikk
   (1)   A 2131/93/EGK rendelet 13. cikk (4) bekezdése alapján nyújtott garanciát a kiviteli engedélyeknek a pályázat nyertesei részére való kiadását követően fel kell szabadítani.
   (2)   A 2131/92/EGK rendelet 17. cikk (1) bekezdésében foglaltaktól eltérően az exportkötelezettség teljesítését biztosító garancia összege a pályázatra beérkezett ajánlatok elbírálásának napján érvényben lévő intervenciós ár és a pályázatnyertes ár különbözetével egyenlő, de nem kevesebb tonnánként 25 eurónál. A fenti összeg felét az engedély kiadásakor, a fennmaradó részt pedig a gabona átvétele előtt kell rendelkezésre bocsátani.
   12. cikk
   A német intervenciós ügynökség legkésőbb két órával az ajánlattételi határidő lejárta után, elektronikus úton tájékoztatja a Bizottságot a beérkezett ajánlatokról. A tájékoztatás a III. mellékletben szereplő formanyomtatvány útján történik.
   13. cikk
   A jelen rendelet az Európai Unió Hivatalos Lapjában való megjelenésének napján lép hatályba.
   
      E rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2005. július 6-án.
      
         
            a Bizottság részéről
         
         Mariann FISCHER BOEL
         
            a Bizottság tagja
         
      
   
   
      (1)  HL L 270., 2003.10.21., 78. o.
   
      (2)  HL L 191., 1993.7.31., 76. o. A legutóbb a 749/2005/EK rendelettel (HL L 126., 2005.5.19., 10. o.) módosított rendelet.
   
      (3)  HL L 301., 1992.10.17., 17. o. A legutóbb a 770/96/EK rendelettel (HL L 104., 1996.4.27., 13. o.) módosított rendelet.
   
      (4)  Beleértve Koszovót, az ENSZ Biztonsági Tanácsa 1999. június 10-i 1244 sz. határozatában foglalt meghatározás szerint.
   
      (5)  HL L 152., 2000.6.24., 1. o.
   
      (6)  HL L 100., 2000.4.20., 31. o. A legutóbb a 777/2004/EK rendelettel (HL L 123., 2004.4.27., 50. o.) módosított rendelet.
   I. MELLÉKLET
   Szállítmányok visszautasítása illetve esetleges csereigény bejelentése a német intervenciós ügynökség birtokában lévő árpa kivitelére meghirdetett folyamatos pályázati eljárás keretében
   (1065/2005/EK rendelet)
   
               —
            
            
               A pályázat nyertesének neve:
            
         
               —
            
            
               A pályázat eredményhirdetésének időpontja:
            
         
               —
            
            
               A szállítmány pályázat nyertese által történt visszautasításának időpontja:
            
         
      
   
               A szállítmány száma
            
            
               Mennyiség
               tonnában
            
            
               A tározó száma
            
            
               A visszautasítás indokai
            
         
                
            
            
                
            
            
                
            
            
               
                           —
                        
                        
                            Fajsúly (kg/hl)
                        
                     
                           —
                        
                        
                           A kicsírázott magvak %-a
                        
                     
                           —
                        
                        
                           Az idegenanyag-tartalom (Schwartzbesatz) %-a
                        
                     
                           —
                        
                        
                           A kifogástalan minőségű alapgabonától eltérő összetevők %-a
                        
                     
                           —
                        
                        
                           Egyebek
                        
                     
         II. MELLÉKLET
   A 10. cikkben említett bejegyzések
   
               —
            
            
               :
            
            
               spanyolul
            
            
               :
            
            
               Cebada de intervención sin aplicación de restitución ni gravamen, Reglamento (CE) no 1065/2005
            
         
               —
            
            
               :
            
            
               csehül
            
            
               :
            
            
               Intervenční ječmen nepodléhá vývozní náhradě ani clu, nařízení (ES) č. 1065/2005
            
         
               —
            
            
               :
            
            
               dánul
            
            
               :
            
            
               Byg fra intervention uden restitutionsydelse eller -afgift, forordning (EF) nr. 1065/2005
            
         
               —
            
            
               :
            
            
               németül
            
            
               :
            
            
               Interventionsgerste ohne Anwendung von Ausfuhrerstattungen oder Ausfuhrabgaben, Verordnung (EG) Nr. 1065/2005
            
         
               —
            
            
               :
            
            
               észtül
            
            
               :
            
            
               Sekkumisoder, mille puhul ei rakendata toetust või maksu, määrus (EÜ) nr 1065/2005
            
         
               —
            
            
               :
            
            
               görögül
            
            
               :
            
            
               Κριθή παρέμβασης χωρίς εφαρμογή επιστροφής ή φόρου, κανονισμός (ΕΚ) αριθ. 1065/2005
            
         
               —
            
            
               :
            
            
               angolul
            
            
               :
            
            
               Intervention barley without application of refund or tax, Regulation (EC) No 1065/2005
            
         
               —
            
            
               :
            
            
               franciául
            
            
               :
            
            
               Orge d’intervention ne donnant pas lieu à restitution ni taxe, règlement (CE) no 1065/2005
            
         
               —
            
            
               :
            
            
               olaszul
            
            
               :
            
            
               Orzo d’intervento senza applicazione di restituzione né di tassa, regolamento (CE) n. 1065/2005
            
         
               —
            
            
               :
            
            
               lettül
            
            
               :
            
            
               Intervences mieži bez kompensācijas vai nodokļa piemērošanas, Regula (EK) Nr. 1065/2005
            
         
               —
            
            
               :
            
            
               litvánul
            
            
               :
            
            
               Intervenciniai miežiai, kompensacija ar mokesčiai netaikytini, Reglamentas (EB) Nr. 1065/2005
            
         
               —
            
            
               :
            
            
               magyarul
            
            
               :
            
            
               Intervenciós árpa, visszatérítés illetve adó nem alkalmazandó, 1065/2005/EK rendelet
            
         
               —
            
            
               :
            
            
               hollandul
            
            
               :
            
            
               Gerst uit interventie, zonder toepassing van restitutie of belasting, Verordening (EG) nr. 1065/2005
            
         
               —
            
            
               :
            
            
               lengyzelül
            
            
               :
            
            
               Jęczmień interwencyjny nie dający prawa do refundacji ani do opłaty, rozporządzenie (WE) nr 1065/2005
            
         
               —
            
            
               :
            
            
               portugálul
            
            
               :
            
            
               Cevada de intervenção sem aplicação de uma restituição ou imposição, Regulamento (CE) n.o 1065/2005
            
         
               —
            
            
               :
            
            
               szlovákul
            
            
               :
            
            
               Intervenčný jačmeň, nepodlieha vývozným náhradám ani clu, nariadenie (ES) č. 1065/2005
            
         
               —
            
            
               :
            
            
               szlovénül
            
            
               :
            
            
               Intervencija ječmena brez zahtevkov za nadomestila ali carine, Uredba (ES) št. 1065/2005
            
         
               —
            
            
               :
            
            
               finnül
            
            
               :
            
            
               Interventio-ohra, johon ei sovelleta vientitukea eikä vientimaksua, asetus (EY) N:o 1065/2005
            
         
               —
            
            
               :
            
            
               svédül
            
            
               :
            
            
               Interventionskorn, utan tillämpning av bidrag eller avgift, förordning (EG) nr 1065/2005.
            
         III. MELLÉKLET
   Formanyomtatvány (1)
   
   Folyamatos pályázati eljárás a német intervenciós ügynökség birtokában lévő árpa kivitelére
   (1065/2005/EK rendelet)
   
               1
            
            
               2
            
            
               3
            
            
               4
            
            
               5
            
            
               6
            
            
               7
            
         
               A pályázók sorszáma
            
            
               A szállítmány száma
            
            
               Mennyiség
               tonnában
            
            
               Ajánlati ár
               (EUR/t) (2)
               
            
            
               Felárak (+)
               Levonások (–)
               (EUR/t)
               (emlékeztetőül)
            
            
               Kereskedelmi költségek (3)
               
               (EUR/t)
            
            
               Viszonylat
            
         
               1
            
            
                
            
            
                
            
            
                
            
            
                
            
            
                
            
            
                
            
         
               2
            
            
                
            
            
                
            
            
                
            
            
                
            
            
                
            
            
                
            
         
               3
            
            
                
            
            
                
            
            
                
            
            
                
            
            
                
            
            
                
            
         
               stb.
            
            
                
            
            
                
            
            
                
            
            
                
            
            
                
            
            
                
            
         
      (1)  A DG AGRI (D/2)-nek küldendő.
   
      (2)  Ez az ár tartalmazza a pályázat tárgyát képező szállítmányra vonatkozó felárakat és levonásokat.
   
      (3)  A kereskedelmi költségek az intervenciós raktárból való kiléptetéstől a behajózási kikötőben „költségmentesen hajóra rakva” (franco à bord; FOB) stádiumig igénybe vett szolgáltatások, illetve biztosítás költségeit foglalják magukba, kivéve a szállítással kapcsolatosakat. A közölt költségek az intervenciós ügynökség által a pályázati időszakot megelőző félév folyamán megállapított tényleges költségek átlaga alapján kerülnek meghatározásra, és euró/tonnában fejezendők ki.